Lippuvaraukset: kristy.lippu@gmail.com Helinä Jouppi 050 339 6989
Luvassa on mielenkiintoinen kurkistus uskonpuhdistuksen tapahtumiin!
Kristyn vuoden 2017 näytelmä on ”Luther”, näytelmä Martti Lutherista. Näytelmä omistetaan 100v Suomelle ja reformaation 500v juhlavuoden kunniaksi. Ensi-ilta on 31.10.2017 tasan 500 vuotta Lutherin teesien naulaamisen jälkeen! Näytelmän on kirjoittanut Harri Raitis ja sen ohjaa Timo Kankainen. Pukusuunnittelusta vastaa Armi Ahovaara, koreografiasta Maiju Vainionpää ja lavastuksesta Antti Kortesniemi ja Timo Mäenpää. Näytelmän kesto n.2h väliaikoineen. Näyttelijät Martti Luther: Tarmo Kalmari Katariina von Bora: Maiju Vainonpää Johannes Bugenhagen: Risto-Pekka Alhainen Walburga Bugenhagen: Anni Siikaniemi Lucas Cranach: Hannu Malkamäki Barbara Brengebier: Elina Kalliovalkama Paavi: Jaakko Pihlajamäki Pyhä Pietari: Mikko Jouppi Munkkiveli Frans: Petri Portti Munkki Tetzel: Kimmo Rantanen Johannes Eck, Keisari Kaarle V: Timo Kankainen Kuorolaisia: Maija Haapakoski, Katariina Saarela, Tuula Koskimies-Hautaniemi, Katriina Sahlberg, Eija-Tuulikki Toikka
Evijärven kunnantalo, Viskarinaukio 3, Evijärvi
Evijärveläislähtöisen Reijo Kivijärven taidenäyttely on osa Evijärven kunnan 150 -vuotisjuhlintaa
Reijo Kivijärven taidenäyttely taidetila Tiirassa Evijärven kunnantalolla. Avoinna ma-pe klo 8.30-15 Lisäksi la 9.12 klo 11-15 ja su 10.12. klo 12-15, jolloin Reijo itse paikalla! Tervetuloa, vapaa pääsy! Näyttely on osa Evijärven kunnan 150 -vuotisjuhlaa!
Paikkavaraukset 0500 128 449, marita.mattila260@gmail.com
Aikuiset 18e, eläkeläiset ja alle 18v. 16e, väh. 30 hengen ryhmä 15e/henkilö.
Jääkärin Äitee-näytelmä kertoo lujatahtoisesta leskiemännästä Maija Viitaluomasta ja hänen läheisistään.
Jääkärin Äitee-näytelmä kertoo lujatahtoisesta kortesjärveläisestä leskiemännästä, Maija Viitaluomasta ja hänen läheisistään vuosina 1915-18. Jääkäriliikkeen synty ja sen vaikutukset heijastuvat elämään monella tavalla. Nuorukaisten värväys sotaoppiin Saksaan ja etappitoiminta jakoi mielipiteitä. Tapahtumia kuvataan niin pohjalaisessa tuvassa, Saksan koulutusleirillä kuin Spalernajan vankilassakin. Näytelmän käsikirjoitus on Kirsti Mannisen ja ohjaus Eija-Irmeli Lahden.
Liput 15,00€ Lippuja myy Seinäjoen kaupunginteatteri sekä Netticket.fi
Kuvaelma suomalaisen naisen hetkistä sadan vuoden ajalta.
Vuosisadan aikana naiset ovat taistelleet rakkauden puolesta, vaikka heitä itseään ei ole aina rakastettu. Naisen voima kumpuaa rajoista. Rajoista, jotka hän itse määrittelee. Miten käy, kun rajoja ei enää ole? ” Yö toisensa jälkeen sinä muutut olennoksi, jolla ei ole mitään arvoa maailmassa. Möykky, jolla ei ole oikeuksia. Hän tietää sen. Hän tietää, että mikään laki, mikään sääntö ei estä häntä. Sinä olet hänen omaisuuttansa.” – Kotiäiti 70-luvulla Mutta kun nainen rakastaa ja on rakastettu, mikään voima ei estä hänen tahtoaan. ” Minä olen valinnut sinut. Minä olen sitoutunut sinuun sydämestäni ja omasta tahdostani. Minun siteeni muodostavat kiintymys ja usko siihen, että me kaksi voimme kohdata toisemme ja todellisuuden. Että me olemme perhe.” – Nykyajan nainen Tunnelmia rakkaudesta, äitiydestä, naisen oikeuksista ja velvollisuuksista. Millaisia polkuja suomineidon taipaleelta löytyy? Kahden naisen runollinen ja intiimi teksti on muodostettu Suomineito 2017 -projektin työpajojen inspiroimana, joita toteutettiin kahden eri ikäryhmän naisten kanssa keväällä 2017. Työpajoissa tutkittiin suomalaista naiseutta ennen, nyt ja tulevaisuudessa. Suomineidon taival on osa valtionkanslian Suomi 100-juhlavuoden ohjelmistoa. ESITYKSET Pe 24.11. klo 19.30 Ke 29.11. klo 19.30 Pe 01.12. klo 19.30 La 02.12. klo 13.30 Pe 08.12. klo 19.30 La 09.12. klo 13.30 Esitystila: Seinäjoen kaupunginteatterin Verstas-näyttämö TYÖRYHMÄ Käsikirjoitus: Tanja Huuskonen ja Juulia Soidinaho Ohjaus: Johanna Huhtala Rooleissa : Tanja Huuskonen ja Juulia Soidinaho Ääniroolissa: Ville Orttenvuori Puvustus ja lavastus: Annukka Mäntynen Tuottaja: Juulia Soidinaho Tuotantoassistentit: Janika Seppälä ja Eetu Kurunsaari Valosuunnittelu ja tekninen ajo: Mikko Kosonen, ohjaus Sanna Alasaari Äänisuunnittelu ja tekninen ajo: Tiina Ojaniemi ja Teemu Valkonen Videosuunnittelu ja –ajo: Nicolas Plit ja Jari Hakala Yleisötyöntekijät: SeAmkin kulttuurituotannon opiskelijat Maiju Nieminen, Meeri Ventomäki ja Anni Risku Yhteistyössä KultSi – Kulttuurikollektiivi Sillan kanssa Seinäjoen kaupunginteatteri, Preppaamo, SeAmk sekä Lasten ja nuorten säätiön Myrsky-hanke.
Ennakkoliput NetTicket, Etelä-Pohjanmaan matkailu ja INFO-kirjakauppa 14 €/lapset 9 € (sis. palvelumaksun). Liput ovelta 17 €/lapset 10 € (käteismaksu ja Smartum-setelit).
Kuoron ja jousiorkesterin yhteinen tunnelmallinen joulukonsertti.
Aventura de Arcos juhlistaa 100-vuotiasta Suomea soittamalla kansallissäveltäjämme Sibeliuksen sävellyksiä. Ohjelmistossa kuullaan mm. Romanssi C-duuri, joka on taidokas ja kaunis teos jousiorkesterille. Puoliammattilaisista koostuvaa jousiorkesteri Aventura de Arcosia johtaa Antti Laasanen. Sorja kuljettaa kuulijaa herkästä tunnelmasta aina afrikkalaisiin rytmeihin. Kappaleiden tekijänimiä ovat mm. Merzi Rajala, Jussi Chydenius ja Juha Holma. Syksyllä kuorokilpailussa Espanjassa menestynyttä Sorjaa johtaa Pirjo Kotkaniemi. Konsertin huipentavat sovitukset suomalaisille rakkaista joululauluista kuorolle ja jousiorkesterille.
Sorja ja Aventura de Arcos soivat joulua
Kyrö Distilleryn vierailukeskus ja cocktailbaari
Tarinoiden siivittämä tislaamokierros Isonkyrön tislaamolla
Mitäkö tislaamokierroksella tapahtuu? Kierros aloitetaan vanhalta Meijerin päädyltä, jossa käydään läpi Napuen raaka ja armoton, mutta historiaa muovannut taistelu. Meijerin mielenkiintoista menneisyyttä unohtamatta, pääset kuulemaan Kyrö Distilleryn mieleenpainuvan tarinan. Kuinka kolme miestä saunan lauteilla vuonna 2012 päätti perustaa oman ruistislaamon – mistä unelma syntyi, mitä tislaamolla tällä hetkellä tapahtuu ja mitä tulevaisuus tuo tullessaan? Kierroksella pääset katselemaan tuotantotilojen tislauspannuja ja tynnyreitä, aistimaan hämyisän tynnyrivaraston makean tuoksun ja kuulemaan, jotta miten meidän tuotteiden valmistus käytännössä oikein tapahtuu.
Lippujen hinnat (sisältävät palvelumaksun): * Aikuiset 20 € * Opiskelija/eläkeläinen/alle 15-vuotias: 15 € * Perhelippu (2 aikuista ja 2 alle 15-vuotiasta lasta): 50 € * Yrityspaketti: Osta 5 lippua, saat kuudennen ilmaiseksi. Lippuja myy: * www.netticket.fi ja palvelunumerosta: 0600 399 499 (1€/min) * Lapua: Paukun Puoti * Vaasa: Studio Ticket ja Prisma.
The Voice of Finland -voittaja Siru (Airistola) saapuu joulukuussa konsertoimaan Lapualle!
Laulaja-lauluntekijä Sirun pitkään kytenyt haave toteutuu, kun hän konsertoi joulun alla kolmen kaupungin kattavalla minikiertueella. Lumihiutaleet- kiertue starttaa 8.12 Lapualta, kulkien 9.12 Parkanon kautta 23.12 Vaasaan! Konsertissa kuullaan Sirulle merkityksellisiä talvisia ja jouluisia kappaleita; sekä vanhoja että uudempia joulukappaleita ja Sirun omaa musiikkia, kaikki uusin sovituksin. Konsertin pääteemoina näyttelevät rauha, seesteisyys ja tunnelmointi. ”Joulu on mulle tärkeää aikaa. Joulu merkitsee rauhoittumista ja yhdessäoloa, hyvää ruokaa unohtamatta. On ihana päästä joulun ja talven tunnelmaan teidän kanssa Lumihiutaleet -konserteissa!” Siru hurmasi katsojat äänellään The Voice of Finland -kilpailussa 2014. Kilpailun voiton myötä tehty Solmut -debyyttialbumi sai kuulijoilta ja kriitikoilta hyvän vastaanoton ja levyn singlet Sä et kulu pois, Kaksi naista, Lempi-ihminen ja Mustelmat ovat soineet myös paljon radioaalloilla. Siru osallistui Mustelmat -kappaleellaan Uuden Musiikin Kilpailuun 2015 päästen semifinaaleihin asti. Sirun uusin single Läpikulkumatkalla on valtakunnallisen Koko Suomi Tanssii -kampanjan (2017) yksi kuudesta kappaleesta. Teatterimuusikoksi vastavalmistunut (joulukuu 2016) laulaja on taitava tulkitsija ja löytää kappaleen sisäisen olemuksen. Konsertin kesto n. 70 min.
Liput ovelta 15e / 10e (opiskelijat, eläkeläiset, työttömät, varusmiehet). Ennakkomyynti www.ticketmaster.fi
Taideyliopiston Sibelius-Akatemian Seinäjoen yksikkö
Suomen eturivin muusikot joulukonsertissa Kalevan Navetassa
Tunnelmallinen joulukonsertti tuo samalle lavalle ensimmäistä kertaa neljä maamme eturivin muusikkoa. Konsertissa kuullaan rakastetuimpia joulun sävelmiä sekä kansanlauluja taiteilijoiden omilla sovituksilla. Sävelmät saavat sävyjä niin jazzista kuin kansanmusiikistakin. Lauluja tulkitsee heleän kaunisääninen ja palkittu Johanna Iivanainen yhdessä harmonikkataiteilija Maria Kalaniemen, pianisti Timo Alakotilan ja kitaristi Mikko Iivanaisen kanssa. Johanna Iivanainen, laulu Maria Kalaniemi, harmonikka Timo Alakotila, piano Mikko Iivanainen, kitara www.johannaiivanainen.com www.mikkoiivanainen.com www.mariakalaniemi.com www.timoalakotila.com
Ei ennakkoilmoittautumista. Tiedustelut 040-7428812/Tuula
Torstaina 7.12. klo 18.15 - 21.00 Avoimen otteen tanssitekniikka Fuskuun tanssittuna. Ohjaajina Tuula Nummela ja Kai Tamminen. Kurssi on koko illan mittainen kokonaisuus ja soveltuu kaikille Fuskun perusteitten osaajille. Tervetuloa oppimaan kanssamme! www.tanssiaskeleet.fi
Alajärven kaupungintalo, Alvar Aallon tie 1
Valaistus toteutetaan ti 5.12. klo 18 – to 7.12. välisenä aikana.
Itsenäinen Suomi täyttää tänä vuonna sata vuotta. Juhlavuosi on synnyttänyt monenlaisia tekoja, elämyksiä ja ohjelmaa, joiden kautta tarkastellaan Suomen itsenäisyyden vuosisataa, nykyisyyttä ja tulevaisuutta. Vuosi huipentuu itsenäisyyspäivän viettoon. Itsenäisyyspäivän kunniaksi Etelä-Pohjanmaan liitto on toivonut yhtenäistä sinisävyistä juhlavalaistusta maakunnan julkisiin rakennuksiin. Alajärven kaupungintalo valaistaan molemmin puolin syvänsinisillä valoilla ja rakennuksen pitkälle seinälle ohjelmoidaan värien joukosta ajoittain näkyvä Suomen lippu. Suomen lippu tulee esiin värien vaihtuessa ja taiteilija kuvaa sillä Suomen vaiheita iloisin ja synkin, lämpimin ja kylmin värisävyin. Nelimarkka-museon tuottaman ja Etelä-Pohjanmaan liiton rahoittaman valaistuksen toteuttaa kuvataiteilija Antti Maasalo. Valot syttyvät itsenäisyyspäivän aaton illan hämärtyessä klo 18 ja ne palavat koko itsenäisyyspäivän ja -yön. Liikkeeseen perustuvan kineettisen taiteen uranuurtaja Antti Maasalo keskittyy teoksissaan valoon, pimeyteen, tilaan ja energiaan. Hänen tuotantonsa on suurelta osin valotaidetta, jota on nähty viimeksi tänä vuonna Pohjanmaan museossa ja Lehtimäen Suokonmäellä. Julkisille paikoilla Maasalo on toteuttanut mm. konserttivalaistuksia, Tampereen valoviikkojen juhlavuoden valaistuksen v. 1995 - 96, Keravan kirkon valaistuksen 90-luvulla ja Espoon kulttuurikeskuksen kuution vaihtuvan värivalaistuksen v. 2000. Alvar Aallon suunnittelema Alajärven kaupungintalo valmistui v.1967. Valkoinen rakennus on sijoitettu maastoon siten, että harmailla graniittilohkareilla päällystetty valtuustosalin puoleinen pääty nousee huomattavasti muita osia korkeammaksi. Kaupungintalo on osa Aallon suunnittelemaa kaupunkikeskusta, joka sijoittuu C.L. Engelin suunnitteleman kirkon läheisyyteen. Valaistus on osa Suomi 100 -juhlavuoden ohjelmaa. Kuva: Antti Maasalon valoteos Lehtimäen Suokonmäen näyttelystä v. 2017 (kuvaaja Päivi Haapaniemi)
Alajärven kaupungintalo juhlavalaistaan itsenäisyyspäivänä
Kunnianosoitus järjestetään Törnävän sankarihautausmaalla ja Itsenäisyyspäivän juhla Kampustalolla Seinäjoki-salissa.
Tervetuloa juhlimaan 100-vuotiasta Suomea Seinäjoen kaupungin itsenäisyyspäivän juhlallisuuksiin!
Itsenäisyyspäivän vietto Seinäjoella 6.12.2017 11.15 Kunnianosoitus sankarihaudoilla 12.00 Sanajumalanpalvelus Törnävän kirkossa 13.00 Kahvitarjoilu Kampustalon ravintolassa 14.00 Itsenäisyyspäivän juhla Seinäjoki-salissa (Kalevankatu 35) Valoteemaisen juhlan ohjelmassa mm. Studio DeDansen tanssiesitys, Kulttuuripalkinnon ja Vuoden urheilija –palkinnon luovutus sekä Seinäjoen kaupunginorkesterin ja Lauluflikat-nuorisokuoron Finlandia. 16.00 Ekumeeninen kiitosjuhla isänmaasta Lakeuden ristissä (Koulukatu 24) Päivän tilaisuudet ovat kaikille avoimia ja maksuttomia. Ohjelmakokonaisuuden järjestävät Seinäjoen kaupungin kulttuuripalvelut ja Seinäjoen alueseurakunta. Itsenäisyyspäivän juhla on osa ValotON-tapahtumaa (www.seinajoki.fi/valoton). Tervetuloa juhlistamaan 100-vuotiasta Suomea!
Useita tapahtumapaikkoja: Taidehallilla (Upankatu 3),Aalto-keskus, Kampustalolla (Kalevankatu 35)
ValotON - iloa, valoa ja elämyksellisyyttä pimeään vuodenaikaan!
ValotON-tapahtuma on Seinäjoen kulttuuripalveluiden järjestämä valotaide- ja kaupunkikulttuuritapahtuma, joka tuo iloa, valoa ja elämyksellisyyttä pimeään vuodenaikaan. Toista kertaa järjestettävää ValotON-tapahtumaa vietetään maanantaina 4.12. Taidehallilla (Upankatu 3), jossa ohjelmassa on mm. valoton näyttelyopastus, performanssia ja valotaidetta. Illan musiikista vastaa lauluyhtye VOCAL! Tiistaina 5.12. Aalto-keskuksessa on nähtävillä mm. Anne Roinisen Car Show -valoteos sekä SYTY-ryhmän tulishow. Samana päivänä järjestetään kirjastolla Itsenäisyyspäivän etkot –tapahtuma. Keskiviikkona 6.12. ValotON huipentuu kaikille avoimeen Itsenäisyyspäivän juhlaan Kampustalolla (Kalevankatu 35). Lue lisää: www.seinajoki.fi/valoton
Seinäjoen taidehalli (Upankatu 3), Seinäjoen kaupunginteatteri (Alvar Aallon katu 12) ja Kampustalo (Kalevankatu 35)
Seinäjoen kaupungin kulttuuripalvelut ja varhaiskasvatus
Seinäjoen varhaiskasvatuksen 4-vuotiaiden Lumimaailma-näyttely
Lumimaailma on Seinäjoen varhaiskasvatuksen päiväkotien, perhepäivähoidon ja ryhmäperhepäiväkotien 4-vuotiaiden yhteinen projekti. Projektissa lapset työstävät Lumimaailma-teoksia, jotka kuvastavat Suomen talvista luontoa visuaalisen taiteen keinoin. Kukin varhaiskasvatusyksikkö toteuttaa projektia omalla tavallaan. Eri yksiköissä tehtävät teokset kootaan Lumimaailma-näyttelyksi, joka on nähtävilllä 20.11.-6.12. välisen ajan Seinäjoen taidehallilla, kaupunginteatterilla sekä Kampustalolla. Hanke on osa Suomen itsenäisyyden satavuotisjuhlavuoden ohjelmaa. Näyttely on osa ValotON-tapahtumaa (www.seinajoki.fi/valoton)
Itsenäisyyspäivän Suomi 100 vuotta -juhlajumalanpalvelus ja seppeleiden lasku Ylistarossa
Reserviläiset ja partiolaiset sytyttävät aamulla kynttilät sankarihaudoille. Jumalanpalveluksen aluksi lähetetään seppelpartio sankarihaudalle sekä jääkärien ja karjalaisten muistomerkille. Juhlajumalanpalveluksessa liturgina toimii Auli Härkönen ja saarnaa Jarmo Happonen. Kanttorina on Hanna Petäjä, esiintymässä Untamalan kuoro ja Ylistaron kirkkokuoro. Rami Loukola soittaa lopuksi uruilla Sibeliuksen Finlandian. Ylistaron Partiolaiset antavat partiolupauksen. Jumalanpalveluksen jälkeen seurakuntatalolla on puurotarjoilu.
Itsenäisyyspäivä- ja joulujuhlaa vietetään Suomi 100 -jumalanpalveluksen jälkeen.
Ylistarolaisten itsenäisyyspäiväjuhla ja veteraaniväen joulujuhla seurakuntatalolla. Jouluevankeliumi. Lapsikuoro Ilosanoma ja Asevelikuoro laulavat.
Itsenäisyyspäiväjuhla ja veteraanien joulujuhla
Törnävän hautausmaa, Ruukintie 163, 60200 Seinäjoki ja Törnävän kirkko, Ruukintie 157, 60200 Seinäjoki
Itsenäisyyspäivän seppeleiden lasku Törnävän hautausmaalla klo 11.15 ja sen jälkeen sanajumalanpalvelus Törnävän kirkossa klo 12 Suomi 100 vuotta -tunnelmissa.
Seppeleen laskussa ovat mukana sekä seurakunnan että kaupungin edustajat. Virtenä ”Jumala ompi linnamme”. Juhlavuoden kunniaksi kaikille sankarihaudoille asetetaan pienoisseppeleet. Jumalanpalveluksessa liturgina toimii Liisa Rantala ja saarnaa Arja Peltoketo. Kanttorina on Lea Salumäe. Seinäjoen mieslaulajat esiintyy Marika Ahosen johdolla ja Juha Kotkaniemi soittaa trumpettia. HUOM. Seppeleiden lasku alkaa klo 11.15 ja jumalanpalvelus klo 12.00.
Itsenäisyyspäivän juhlajumalanpalvelus ja seppeleiden lasku